Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
ÜRO 2014. a Gaza konflikti raport:
Iisrael ja Palestiina rühmitused võisid sõjaseadusi rikkuda.
Peaminister Netanyahu kordas muret oodatava tuumaleppe suhtes,
mille kallal töötavad Iraan ja P5+1 maad.
Süüria sõja haavatuid sõidutanud Iisraeli armee kiirabiautot
ründas salk druuse,
kes arvas, et haavatud on al-Nusra Rinde liikmed.
2014. a Gaza konflikti uurinud ÜRO uurijate raporti järgi
võisid Iisrael ja Palestiina rühmitused sõjaseadusi rikkuda.
Uurijad õhutasid rahvusvahelist kogukonda kiirendama
ja tõhustama muutusi ja praktikat lõhkeainete kasutamisel.
Sõltumatu ÜRO uurimiskomisjoni esimees Mary McGowan Davis
on New Yorgi Ülemkohtu endine kohtunik.
Raportis avaldati tulemused Iisraeli armee ja Palestiina militantide
võimalike sõjakuritegude kohta Gaza sõjas 2014. a.
Me ei räägi raportis tõenditest.
Kogusime selle asemel pedantselt objektiivsel moel
tunnistajate lugusid, esitisi ja muud materjali,
mis võivad juhtida teed põhjalikuma uurimuseni selle kohta,
mis Gazas, Läänekaldal, Ida-Jeruusalemmas
ja Iisraelis 2014. a suvel toimus,
et otsustada, kas osapooled rikkusid sõjaseadusi.
Juurdlus käivitati aasta eest palestiinlaste palvel,
kui Egiptuse vahendatud relvarahu lõpetas 50-päevased lahingud
Gaza islamirühmituste ja juudiriigi vahel.
Iisrael peab uurimust subjektiivseks palestiinlaste kasuks
vaidlustas raporti tulemused ja eitas nii raportit kui selle koostajaid.
IDF tegutses ja tegutseb end rünnakute vastu kaitstes
kõrgeimate rahvusvaheliste standardite järgi.
Raporti tellis kurikuulsalt erapoolik institutsioon.
See sai ilmselgelt erapooliku mandaadi.
Uurimust vedas algul vägagi erapoolik esimees,
kes sai palestiinlastelt raha ja pidi tagasi astuma.
ÜRO Inimõiguste Nõukogul on Iisraeli suhtes eriline kinnisidee.
Resolutsioone Iisraeli vastu on avaldatud rohkem
kui Süüria, Põhja-Korea ja Iraani vastu kokku.
Tegelikult rohkem kui kõigi teiste riikide vastu kokku.
Iisrael peab raportit vigaseks ja erapoolikuks
ning õhutab sama tegema ka kõiki õiglasi vaatlejaid.
Gazat valitsev islamirühmitus Hamas, kes nõuab juudiriigi hävitamist,
tervitas raportit ja nõudis Iisraeli juhtide kohtu alla andmist.
Tervitame ÜRO otsust Iisraeli okupatsiooni sõjakuritegude
ja tsiviilelanike tapmise kohta Gaza sõjas.
Vaja on koheseid ja tõhusaid meetmeid,
millega Iisraeli juhid rahvusvahelise kohtu ette tuua,
ja sanktsioone Iisraeli vastu,
et kaitsta palestiinlasi okupandi kuritegude eest.
Palestiinlaste vastu suunatud kuritegudele tuleb piir panna.
ÜRO raport nõuab Iisraelilt selgitusi rünnakuobjektide kohta.
Selgitus võimaldaks sõltumatuid hinnanguid rünnakute suhtes Gazale,
kus ÜRO väitel hukkus 1462 inimest ja hävines tuhandeid elamuid.
Iisraeli Välisministeerium vastas,
et tulemused ei erista Iisraeli moraalset käitumist
ja terrorirühmitusteks klassifitseeritud Palestiina gruppide tegusid,
millele Iisrael Gaza sõjas reageeris.
Iraani tuumakõneluste juurde -
Peaminister Netanyahu kordas muret tuumalepingu suhtes,
mida formuleerivad Iraan ja P5+1-maad
(USA, Venemaa, Hiina, Prantsusmaa, Inglismaa ja Saksamaa).
Ta rõhutas, et suurriigid ei tohiks allkirjastada kohutavat lepingut.
Õhutan P5+1 maid mitte sõlmima seda halba lepingut,
mis muutub iga päevaga halvemaks,
sest Iraan ei järgi isegi Lausanne'i raamlepet.
Ta keeldub lubamast inspektoreid oma armeeobjektidele.
"Võite meid kontrollida, kuid mitte kohtades,
kus meie otsustame, et seda ei tohi." Sellised inspektsioonid siis.
Just seda nad ütlevadki.
Lausanne'i halba lepet on eiratud mitmes teiseski kohas.
Leping muutub iga päevaga halvemaks. Seda ei tohi allkirjastada.
On öeldud, et lepingu puudumine on parem kui halb leping.
On parem lepingut mitte sõlmida kui sõlmida kohutav leping.
30. juuniks seatud lepingu tähtaeg terendab nädala pärast.
Poolte läbirääkijad püüavad lahendada viimaseid erimeelsusi.
Pidasime mitmeid kõnelustevoore. Ühe igaühega eraldi
ja siis ühe USA, Venemaa, Hiina ja EL välisministritega.
Arutasime, kuidas järgnevatel rasketel päevadel
Viini kõnelusi kiirendada.
Leppisime kokku, et jätkame leppe visandamist juhtide tasandil
ja kutsume vajadusel ministrid protsessis kaasa aitama.
Eelolevad päevad tulevad väga intensiivsed.
Ma ei tea, kaua viimistlemine aega võtab.
Kõik pooled on andnud poliitilise lubaduse edasi töötada.
Usun, et poliitilise tahte korral fakte aktsepteerida ja liikuda edasi
Lausanne'is kokkulepitu põhjal, on meil head võimalused
lõpetada kõnelused tähtajaks või paar päeva hiljem.
Suurbritannia välisminister Hammond oli samuti optimistlik,
et kõik pooled töötavad sama eesmärgi nimel.
Prantsusmaa, kelle positsiooni Iraani suhtes karmiks peetakse,
rõhutas oma soovi saavutada vastupidav leping,
millega kindlustatakse, et Iraan ei riku oma tuumaprogrammi teemalist lepet.
Saksa välisminister Steinmeier
õhutas Iraani kõnelustesse konstruktiivselt suhtuma.
Ta hoiatas, et teistsugune lähenemisviis
õõnestaks lepingu sõlmimise võimalust.
Pean seda võimalikuks,
kuid Iraan peab jätkama konstruktiivseid läbirääkimisi
ja vältima lõpusirgel kõrvalepõikeid.
Meie, välisministrid, valmistume igal juhul
viimaseks kõnelustevooruks Iraaniga.
Süüria sõjas haavatasaanuid sõidutanud Iisraeli armeekiirabi
ründas salk Iisraeli druusiküla elanikke,
kes kahtlustasid, et haavatud on al-Nusra Rinde liikmed.
Druusid tapsid ühe ja haavasid tõsiselt teist.
See oli teine Iisraeli druuside rünnak armeekiirabi vastu 24 tunni jooksul.
Druuside väitel sõidutati terrorirühmituse al-Nusra liikmeid,
kes said haavata rünnakutes Süüria druuside vastu.
Assadi valitsuse vastu võitlevad Süüria islamistlikud džihadistid
on viimastel nädalatel rünnakuid tõhustanud
ja vallutanud maid Druusi mägede lähistel,
mis piirnevad nii Jordaania kui Iisraeliga.
Nii al-Qaedasse kuuluv al-Nusra Front kui ISIL
peavad Druusi mägesid strateegiliseks piirkonnaks.
Ekspertide väitel võib piirkonna vallutamine tähendada
Assadi valitsuse langemist.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri